เงินบาทอ่อนค่าต่อเนื่อง เปิดตลาด 33.95 บาทต่อดอลลาร์ 
เงินบาทเปิดตลาด 33.95 บาทต่อดอลลาร์ อ่อนค่าต่อเนื่อง หลังตัวเลขเศรษฐกิจสหรัฐหนุนดอลลาร์แข็งค่า
3 ธ.ค. 2564

นักบริหารเงินจาธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.95 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 33.88 บาท/ดอลลาร์เช้านี้เงินบาทอ่อนค่าต่อเนื่อง และเป็นระดับอ่อนค่าสุดในรอบ 2 เดือน ผลจากตัวเลขผู้ขอรับสวัสดิการว่างงานของสหรัฐออกมาดีกว่าที่ตลาดคาด จึงทำให้ดอลลาร์แข็งค่าขึ้นเมื่อเทียบกับสกุลเงินส่วนใหญ่ นอกจากนี้ ยังมีปัจจัยจากราคาทองคำในตลาดโลกปรับลดลงราว 20 ดอลลาร์/ออนซ์ ซึ่งอาจทำให้วันนี้มี flow นำเข้าทองคำจากฝั่งผู้ค้าทองในประเทศได้สำหรับปัจจัยสำคัญ วันนี้ต้องติดตามการรายงานตัวเลขจ้างงานนอกภาคเกษตรของสหรัฐ เพราะจะมีผลต่อการคาดการณ์นโยบายของธนาคารกลางสหรัฐ (เฟด) ว่าจะเร่งการขึ้นดอกเบี้ยเร็วขึ้นหรือไม่ หากตัวเลขดังกล่าวออกมาดีเกินคาด ซึ่งจะทำให้บาทอ่อนค่าทะลุ 34 บาท/ดอลลาร์ได้นักบริหารเงิน คาดว่าวันนี้เงินบาทจะเคลื่อนไหวในกรอบ 33.85-34.00 บาท/ดอลลาร์